
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 323 


19 Μαρτίου 2002 


ΑΠΟΦΑΣΕΙ Σ 

Αριθ. 232194 

Καθορισμός των όρων, προϋποθέσεων, των δικαιολογητι- 
κών και του τρόπου πληρωμής της επιχορήγησης της 
δράσης ΙΙΙ.Α, της 399340/5737/21-9-01 κοινής υπουργι¬ 
κής απόφασης, στα πλαίσια του προγράμματος βελτίω¬ 
σης της παραγωγής και εμπορίας μελιού έτους 2002. 
(Μελέτη και καταγραφή της μελισσοκομικής χλωρίδας). 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Της αρ.399340/5737/21.9.2001 κοινής απόφασης 
Υπουργών Εθνικής Οικονομίας, Γεωργίας και Υφυπουργού 
Οικονομικών «Υλοποίηση προγράμματος βελτίωσης της 
παραγωγής και της εμπορίας του μελιού έτους 2002». 

β) Του Ν. 1558/1985 «Κυβέρνηση και Κυβερνητικά όργα¬ 
να» (Α 137) και ειδικότερα του άρθρου 29Α, όπως αυτό προ¬ 
στέθηκε με το άρθρο 27 του Ν. 2081/1992 «Ρύθμιση του θε¬ 
σμού των επιμελητηρίων», τροποποίηση διατάξεων του Ν. 
1712/1987 «για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαγγελ- 
ματιών και άλλες διατάξεις» (Α/154) και τροποποιήθηκε με 
το άρθρο 1 του Ν. 2469/1997 «Περιορισμός και βελτίωση 
της αποτελεσματικότητας των κρατικών δαπανών και άλ¬ 
λες» (Α 38). 

γ) Του Ν. 2362/1995 «περίΔημοσίου Λογιστικού» (Α/247). 

δ) Του άρθρου 22του Ν. 992/1979«Περίοργανώσεωςτων 
Διοικητικών Υπηρεσιών δια την εφαρμογήν της Συνθήκης 
Προσχωρήσεωςτης Ελλάδας ειςτας Ευρωπαϊκός Κοινότη¬ 
τας και ρυθμίσεως συναφών θεσμικών και οργανωτικών θε¬ 
μάτων (Α 280/79). 

ε) Του Ν.2637/1998 περί «Σύστασης Οργαν. Πιστοποίη¬ 
σης Λογαριασμών, Οργαν. Πληρωμών και Ελέγχου Κοινοτ. 
Ενισχύσεων Προσανατολισμού και Εγγυήσεων.και άλ¬ 

λες διατάξεις» (Α 2637/98). 

στ) Του Ν. 2732/1999 περί« Διεπαγγελματικές Οργανώ¬ 
σεις και ρύθμιση θεμάτων αρμοδιότητας του Υπ. Γ εωργίας» 
(Α 154/99). 

ζ) Της αριθ. 50637/2000 απόφασης του Υπ. Γ εωργίας πε¬ 
ρί «Έγκρισης Κανονισμού.και Εγγυήσεων (ΟΠΕΚΕΠΕ) - 

ΝΠΙΔ (Β 1104/2000). 

η) Του άρθρου 24 του Ν.2945 (ΦΕΚ.223/01) «Εθνικό σύ¬ 
στημα προστασίας της αγροτικής δραστηριότητας και άλ¬ 
λες ρυθμίσεις θεμάτων αρμοδιότητας του Υπουργείου Γε¬ 
ωργίας». 


θ) Του Καν. (Ε.Κ.) 1221/1997 του Συμβουλίου «περί των 
γενικών κανόνων εφαρμογής για ενέργειες βελτίωσης της 
παραγωγής και της εμπορίας του μελιού» (Ε 173). 

ι) Του Καν. (Ε.Κ.) 2300/1997 της Επιτροπής «περί λεπτο¬ 
μερειών εφαρμογής του Καν. (Ε.Κ.) 1221/1997» (Ε 319) 
όπως τροποποιήθηκε με τον Καν. (Ε.Κ.) 758/98 «για τροπο¬ 
ποίηση του Καν. (Ε.Κ.) 2300/1997», (Ε 105), 1472/98 
(Ε/94)και 2633/98 (Ε 333) της ΕΈ. 

ια) Του Καν. (ΕΟΚ) 1258/1999 «Περί χρηματοδοτήσεως 
της Κοινής Γεωργικής Πολιτικής» (Ε 94). 

ιβ) Του Καν. (ΕΚ) 1663/1995 της Επιτροπής για τη θέσπιση 
των λεπτομερειών εφαρμογής του Καν. (ΕΚ) 729/1970 του 
Συμβουλίου όσον αφορά τη διαδικασία για την εκκαθάριση 
των λογαριασμών του ΕΓΤΠΕ, Τμήμα Εγγυήσεων (Ε158). 

2. Το Εθνικό Πρόγραμμα βελτίωσης της παραγωγής και 
εμπορίας του μελιού έτους 2002, που υποβλήθηκε από τη 
χώρα μας στην ΕΈ. για έγκριση και την αριθ. Ε(2001) 1821 
τελικό/10-7-2001 απόφαση της Ευρωπαϊκής Επιτροπής, με 
την οποία εγκρίθηκε το παραπάνω πρόγραμμα. 

3. Το γεγονός ότι από τις διατάξεις της παρούσας προκα- 
λείται δαπάνη σε βάρος του Κρατικού Προϋπολογισμού μέ¬ 
χρι 25 εκατ. δρχ., που έχει εγκριθεί για τις Ενέργειες III της 
αριθμ. 399340/5737/21.9.2001 ΚΥΑ και είναι εγγεγραμμένη 
στον ΚΑΕ 5423 «Δαπάνες Ε.Γ.Τ.Π.Ε - Εγγυήσεις»του Υπ. Γε¬ 
ωργίας, με ισόποση μεταφορά στον ΚΑΕ 2122 (κάλυψη ελ¬ 
λείμματος ΕΛΕΓΕΠ), αποφασίζουμε: 

Καθορίζουμε, από 1.9.2001, τους όρους, τις προϋποθέ¬ 
σεις, τους ελέγχους, τα δικαιολογητικά και την διαδικασία 
επιχορήγησης της δράσης: 

- ΙΙΙ.Α.: Μελέτη και καταγραφή της μελισσοκομικής χλωρί¬ 
δας στα πλαίσια υλοποίησης της αρ. 399340/5737/ 
21.9.2001 Κ.Υ.Α., ως ακολούθως: 

1. Περιγραφή της δράσης: 

Α. Μελέτη και καταγραφή της μελισσοκομικής χλωρίδας, 
των μελισσοκομικών περιοχών Πελοποννήσου. 

Η μελέτη θα έχει σαφή μελισσοπαλινολογικό χαρακτήρα. 

Συγκεκριμένα αποσκοπεί στην καταγραφή όλων των με¬ 
λισσοκομιών φυτώντων μελισσοκομικώνπεριοχώντης Πε¬ 
λοποννήσου με: 

1. Βοτανολογικά χαρακτηριστικά του κάθε φυτού. 

2. Απεικόνιση (φωτογράφηση) του κάθε φυτού κατά την 
περίοδο της άνθησής του. 

3. Απεικόνιση (φωτογράφηση) των γυρεοκόκκωντου φυ¬ 
τού με περιγραφή όλων των χαρακτηριστικών τους (Δια¬ 
στάσεις - Σχήμα - Ανοίγματα κ.λπ.). 

4. Μελισσοκομική σπουδαιότητα κάθε φυτού για παρα¬ 
γωγή νέκταρος, γύρης ή νέκταρος και γύρης, με εκτίμηση 
της έκτασης που καλύπτει σαν πρωτεύον φυτό και προσ- 

διορισμός της πυκνότητας των συνοδευτικών φυτών, σαν 
ποσοστό στη σύνθεση της μελισσοκομικής χλωρίδας της 
περιοχής. 

Β. Το πρόγραμμα μπορεί να είναι ετήσιο ή διετές με ολο¬ 
κληρωμένα αποτελέσματα κατ’ έτος των κυριοτέρων κύ¬ 
ριων και συνοδευτικών μελισσοκομικών φυτών κάθε περιο¬ 
χής, το οποίο θα υποβάλλονται στη Δ/νση Ζωικής Παραγω¬ 
γής & ΑΠΑ μέχρι 15 Σεπτεμβρίου κάθε έτους. 

Για τη μελέτη των μελισσοκομικών περιοχών θεωρείται 
απαραίτητη η συνεργασία των ερευνητικών φορέων με: 

- Κέντρα Μελισσοκομίας 

- Μελισσοκομικούς φορείς (Συλλόγους, Συνεταιρισμούς, 
Μελισσοκόμους). 

- Αρμόδιες Υπηρεσίες Δ/νσεων Αγροτικής Ανάπτυξης 
Ν.Α. ή Περιφέρειας 

2. Ύψος επιχορήγησης 

Ενισχύεται το 100% των δαπανών και μέχρι του ποσού 
των 50.000.000 δρχ. συνολικά. 

3. Δικαιούχοι 

Πανεπιστήμια, Ερευνητικά Ιδρύματα, Δημόσιοι και Ιδιωτι¬ 
κοί Φορείς 

4. Επιλέξιμες δαπάνες 

Ως επιλέξιμες δαπάνες για τον υπολογισμό του ύψους 
της επιχορήγησης του προγράμματος λαμβάνονται: 

α) δαπάνες προσωπικού (ερευνητές, τεχνικό και βοηθητικό 
προσωπικό), για εργασίες του προγράμματος. Υπεύθυνοιτων 
προγραμμάτωνπρέπει να είναι ερευνητές - μόνιμοι υπάλληλοι 
των Ερευνητικών Ιδρυμάτων. Προσωπικό πλην του υπευθύ¬ 
νου του Προγράμματος που ασχολείται για την υλοποίησή 
του, μπορεί να είναι και έκτακτο. Οι αμοιβές, οδοιπορικά και 
εκτός έδρας αποζημιώσεις, του απασχολούμενου προσωπι¬ 
κού για την υλοποίηση του Προγράμματος, πρέπει να είναι 
σύμφωνες μετις Εθνικές Συλλογικές Συμβάσεις Εργασίας και 
ανάλογες με τα προσόντα του. 

β) Διάφορες τρέχουσες δαπάνες απαραίτητες για την 
υλοποίηση του προγράμματος, όπως δορυφορικές εικό¬ 
νες, αεροφωτογραφίες, χάρτες και λοιπά υλικά, προμήθει¬ 
ες και λοιπά αναλώσιμα. 

γ) Όργανα και μικροεξοπλισμός που απαιτούνται και θα 
χρησιμοποιούνται για την διευκόλυνση των εργασιών του 
Προγράμματος, εκτός της βασικής υποδομής του εργαστη¬ 
ρίου. 

δ) Υπηρεσίες εμπειρογνωμόνων, επιστημονικών συνερ¬ 
γατών καθώς και άλλες ανάλογες υπηρεσίες, συμπεριλαμ- 
βανομένης και της αγοράς νέας τεχνογνωσίας, όπου κρίνε- 
ται αναγκαίο. Στην περίπτωση που οι εμπειρογνώμονες ή 
επιστημονικοί συνεργάτες είναι δημόσιοι υπάλληλοι, απαι¬ 
τείται σύμφωνη γνώμη του αρμοδίου οργάνου, σύμφωνα με 
τις ισχύουσες διατάξεις. 

ε) Απρόβλεπτα έξοδα (μέχρι 5% της συνολικά προϋπολο- 
γισθείσας δαπάνης και μέχρι συνολικού ύψους 500.000 
δρχ.) που μπορεί άμεσα να προκόψουν κατά την υλοποίηση 
του επιχορηγούμενου προγράμματος και εντάσσονται στο 
γενικό πλαίσιο των επιλέξιμων δαπανών, εφόσον έχουν πε- 
ριληφθεί στην πρόταση του δικαιούχου και έχουν εγκριθεί 
στη σχετική απόφαση. 

Οι παραπάνω επιλέξιμες δαπάνες δύνανται να πληρω¬ 
θούν εφόσον έχουν πραγματοποιηθεί μετά την ημερομηνία 
έκδοσης της απόφασης του Υπ. Γεωργίας για τον καθορι¬ 
σμό των δικαιούχων και μετά την υπογραφή της σχετικής 
σύμβασης. 

5. Διαδικασία Επιχορήγησης 

Οι ενδιαφερόμενοι φορείς, σε διάστημα 20 ημερών από 
τη δημοσίευση της πρόσκλησης εκδήλωσης ενδιαφέρο¬ 
ντος σε δύο οικονομικές εφημερίδες, υποβάλλουν προς τη 
Δ/νση Ζωικής Παραγωγής & ΑΠΑ: 

• Αίτηση - πρόγραμμα, (ετήσιο ή διετές) με προτεινόμενη 
για ανάληψη δράση όπως προσδιορίζονται στην παράγρα¬ 


φο 1, σε 4 αντίγραφα. Στο πρόγραμμα αναφέρονται αναλυ¬ 
τικά και χρονολογικά όλες οι εργασίες που θα υλοποιηθούν 
κατά είδος και έτος (Υπ. 1). Επιπλέον θα αναφέρεται η υλο¬ 
ποίηση παρόμοιων προγραμμάτων που έχουν αναληφθεί 
και υλοποιηθεί από το φορέα. 

• Αναλυτική κατάσταση προβλεπομένων δαπανών για το 
σύνολο του έργου και χωριστά για το διάστημα μέχρι 
31/8/2002 κατά θέση επιλέξιμης δαπάνης, όπως αυτές περι- 
γράφονται στην παράγραφο 4 της παρούσας.(Υπόδειγμα 
2 ). 

• Απόφαση του αρμόδιου κατά περίπτωση οργάνου του 
φορέα για τον ορισμό του υπευθύνου του έργου, του αρμό¬ 
διου για την υπογραφή της σύμβασης και όλων των σχετι¬ 
κών με το πρόγραμμα αιτήσεων και καταστάσεων καθώς και 
ότι αποδέχεται τους όρους και προϋποθέσεις της επιχορή¬ 
γησης, όπως περιγράφονται στην παρούσα Απόφαση και 
στην αρ. 399340/5737/21-9-01 Κ.Υ.Α. 

• Υπεύθυνη δήλωση του Ν. 1599/86 του νομίμου εκπρο¬ 
σώπου του φορέα ότι η συγκεκριμένη δράση δεν ενισχύεται 
από άλλη πηγή. 

Οι αιτήσεις εξετάζονται καταρχήν (σε ότι αφορά τη σκο¬ 
πιμότητα) από το Τμήμα Μελισσοκομίας της Δ/νσης Ζωικής 
Παραγωγής και Α.Π.Α., και παραπέμπονται σε 3μελή Επι¬ 
τροπή Αξιολόγησης, που συστήνεται με απόφαση του 
Υπουργού Γ εωργίας για την εξέταση και αξιολόγηση των αι¬ 
τήσεων και προσφορών, αποτελούμενη από υπαλλήλους 
της Δ/νσης Ζωικής Παραγωγής & ΑΠΑ, της Αγροτικής Πο¬ 
λιτικής τμήματος Τεκμηρίωσης και της Δ/νσης Έρευνας 
του Υπ. Γ εωργίας. 

Κατά την αξιολόγηση των αιτήσεων λαμβάνονται υπόψη: 

- Η πληρότητα του προγράμματος 

- Η δυνατότητα υλοποίησής του από τον δικαιούχο 

- Η προηγούμενη εμπειρία του δικαιούχου 

- Η επιλεξιμότητα και το ύψος των προβλεπομένων δαπα¬ 
νών 

- Το συνολικό ύψος της δαπάνης, που πρέπει να βρίσκεται 
εντός των ορίων που διατίθενται για το σκοπό αυτό. 

- Τα αποτελέσματα που θα προκύπτουν από την έρευνα 
να είναι άμεσα εφαρμόσιμα απότους μελισσοκόμους, ώστε 
να μπορούν να επιτευχθούν οι στόχοιτης Παρ. 1 

Η Επιτροπή αξιολόγησης συντάσσει σχετικό πρακτικό και 
εισηγείται στην Δ/νση Ζωικής Παραγωγής & ΑΠΑ, Τμήμα 
Μελισσοκομίας - Σηροτροφίας τον δικαιούχο, το ύψος επι¬ 
χορήγησης, μετά αντίστοιχα επιλέξιμα ποσά ανά θέση δα¬ 
πάνης. 

Ακολουθεί έγγραφο ανακοίνωσης του αποτελέσματος 
στον ενδιαφερόμενο φορέα, ο οποίος, σε περίπτωση δια¬ 
φωνίας, έχει δικαίωμα να υποβάλει, εντός 5 εργασίμων η με¬ 
ρών, σχετική ένσταση στη Δ/νση Ζωικής Παραγωγής & 
ΑΠΑ, για επανεξέταση από τη δευτεροβάθμια τριμελή επι¬ 
τροπή της Παρ. 1 των ΓΕΝΙΚΩΝ. Έργο της δευτεροβάθμιας 
επιτροπής είναι η εξέταση της ένστασης εντός 1 δνθημέρου 
από την κατάθεσή της. Η απόφαση της δευτεροβάθμιας 
επιτροπής είναι τελεσίδικη. 

Στη συνέχεια η Δ/νση Ζωικής Παραγωγής & ΑΠΑ, εισηγεί- 
ται στον Υπουργό Γ εωργίας την έκδοση Απόφασης καθορι¬ 
σμού του δικαιούχου και του ύψους της επιχορήγησης με 
τα αντίστοιχα επιλέξιμα ποσά ανά θέση δαπάνης. Η Απόφα¬ 
ση αυτή κοινοποιείται στον ενδιαφερόμενο και στην Δ/νση 
ΔΗ.ΛΙ.ΖΩ του ΟΠΕΚΕΠΕ. 

Μετά την έκδοση της απόφασης επιχορήγησης, υπογρά¬ 
φεται σύμβαση μεταξύ του δικαιούχου φορέα, του Γεν. Δι- 
ευθυντού Ζωικής Παραγωγήςτου Υπ. Γ εωργίας καιτου Γ εν. 
Διευθυντού του Ο.Π.Ε.Κ.Ε.Π.Ε., σε τρία αντίτυπα. Τροπο¬ 
ποίηση της σύμβασης, εντός των εγκεκριμένων ορίων χρη¬ 
ματοδότησης μπορεί να γίνει μόνο ως προς την ανακατανο¬ 
μή των ποσών των επί μέρους επιλέξιμων δαπανών ανά θέ¬ 
ση δαπάνης, εντός διαστήματος 20 ημερών από την 

υπογραφή της και πριν την 1/8/2002, ύστερα από αιτιολο¬ 
γημένη αίτηση του φορέα προς την Δ/νση ΔΗΛΙΖΩ του 
ΟΠΕΚΕΠΕ και τη σύμφωνη γνώμη της Δ/νσης Ζωικής Πα¬ 
ραγωγής & ΑΠΑ. 

6/Ελεγχοι 

Η εφαρμογή της παρούσας δράσης εκ μέρους των δικαι¬ 
ούχων ελέγχεται με τακτικούς αλλά και έκτακτους δειγμα¬ 
τοληπτικούς επιτόπιους τεχνικούς και οικονομικούς ελέγ¬ 
χους διαπίστωσης της ακρίβειας των συμπεριλαμβανομέ¬ 
νων στα αιτήματα επιχορήγησης στοιχείων. 

Οι τακτικοί επιτόπιοι έλεγχοι διενεργούνται από τριμελείς 
Επιτροπές που ορίζονται από τον Υπ. Γεωργίας και αποτε¬ 
λούνται από ένα εκπρόσωπο της Δ/νσης: Ζωικής Παραγω¬ 
γής & ΑΠΑ, ένα εκπρόσωπο της Δ/νσης Αγρ. Πολιτικής του 
Τμήματος Τεκμηρίωσης και έναν εκπρόσωπο της ΔΗΛΙΖΩ 
του Ο.Π.Ε.Κ.Ε.Π.Ε, πριν από κάθε πληρωμή, απαραίτητα με 
τη συμπλήρωση του έργου, αλλά και σε οποιαδήποτε άλλη 
φάση κρίνουν σκόπιμο οι επιτροπές. 

Οι έκτακτοι δειγματοληπτικοί έλεγχοι διενεργούνται από 
τριμελείς Επιτροπές, οριζόμενες με απόφαση του Υπ. Γε¬ 
ωργίας, από υπαλλήλους των Δ/νσεων Ζωικής Παραγωγής 
& Α.Π.Α. του Υπ. Γεωργίας, των Δ/νσεων Οικονομικού και 
ΔΗ.ΛΙ.ΖΩ.του ΟΠΕΚΕΠΕ, κατόπιν εισήγησης της Δ/νσης 
Ζωικής Παρ/γής & ΑΠΑ. Τα μέλη των Επιτροπών εκτάκτου 
δειγματοληπτικού ελέγχου δεν πρέπει καθ' οιονδήποτε 
τρόπο να έχουν προηγούμενη συμμετοχή σε Επιτροπές για 
την ίδια δράση. 

Οι ως άνω οριζόμενες Επιτροπές ελέγχου, σε κάθε επιτό¬ 
πια μετάβαση, αξιολογούν την εκτέλεση του έργου, βεβαι¬ 
ώνουν την επιλεξιμότητα των δαπανών σύμφωνα με τα 
ελεγχόμενα δικαιολογητικά και συντάσσουν πρακτικό τε¬ 
χνικού και οικονομικού ελέγχου εκτέλεσης της δράσης, 
σύμφωνα με το συνημμένο Υπόδειγμα 5. 

Κατά τον τακτικό ή έκτακτο δειγματοληπτικό έλεγχο, πα- 
ρίσταται και ο νόμιμος εκπρόσωπος του ελεγχόμενου φο¬ 
ρέα, ο οποίος προσυπογράφει και το σχετικό πρακτικό και 
λαμβάνει αντίγραφο αυτού. Σε περίπτωση διαφωνίας του 
νόμιμου εκπροσώπου του φορέα με τις διατυπούμενες στο 
πρακτικό διαπιστώσεις της επιτροπής, ο φορέας έχει δικαί¬ 
ωμα να υποβάλλει, εντός 5 εργασίμων ημερών, σχετική έν¬ 
σταση στην Δ/νση Ζωικής Παραγωγής και ΑΠΑ, για επανέ¬ 
λεγχο από τη δευτεροβάθμια τριμελή επιτροπή της παρα¬ 
γράφου 1 των ΓΕΝΙΚΩΝ. 

Έργο της δευτεροβάθμιας επιτροπής είναι η εξέταση της 
ένστασης εντός 15 ημερών από την κατάθεσή της. Η απόφα¬ 
ση της δευτεροβάθμιας επιτροπής είναι τελεσίδικη. 

Σε περιπτώσεις διαπίστωσης παρατυπιών κατά τη διενέρ¬ 
γεια του τακτικού ή έκτακτου δειγματοληπτικού ελέγχου σε 
ότι αφορά την εκτέλεση όλων ή μέρους των εργασιών της 
δράσης, καθώς και την επιλεξιμότητα των επιμέρους δαπα¬ 
νών, επιβάλλεται η επιστροφή των αχρεωστήτως χορηγη- 
θέντων ποσών εντόκως κατά τη διαδικασία του άρθρου 28 
του Ν.. 2520/98, όπως τροποποιήθηκε και ισχύει, καθώς και 
η μη καταβολή της ενίσχυσης. 

7. Τρόπος πληρωμής 

Ο δικαιούχος φορέας οφείλει εκ των προτέρων να επιλέ¬ 
γει τον τρόπο διενέργειας των πληρωμών, ο οποίος είναι δε¬ 
σμευτικός και αναγράφεται στο σώμα της Σύμβασης. 

Πληρωμές επιχορηγήσεων διενεργούνται μετά την υπο¬ 
γραφή της σύμβασης: 

α) Με χορήγηση προκαταβολής ποσού μέχρι 40% της συ¬ 
νολικής χρηματοδότησης και εξόφληση του υπολοίπου 60 
% με την ολοκλήρωση του προγράμματος ή 

β) Ανά τρίμηνο, με την υποβολή τριμηνιαίων φακέλων 
πληρωμής, τα δε δικαιολογητικά θα πρέπει να αφορούν το 
ίδιο τρίμηνο χρονικό διάστημα. 

γ) Με την υποβολή εξοφλητικού φακέλλου 

Η αναγνώριση και εκκαθάριση της δαπάνης διενεργείται 


απάτη Δ/νση ΔΗΛΙΖΩ, Τμήμα ΙΙΙτου Ο.Π.Ε.Κ.Ε.Π.Ε, δια της 
υποβολής φακέλου παραστατικών στοιχείων και δικαιολο- 
γητικών πληρωμής από τους δικαιούχους φορείς, το αργό¬ 
τερο μέχρι 15 Σεπτεμβρίου 2002. 

Φωτοαντίγραφα όλων των δικαιολογητικών (χωρίς τα συ¬ 
νημμένα παραστατικά) πρέπει να υποβάλλονται από τον δι¬ 
καιούχο φορέα και στην Δ/νση Ζωικής Παραγωγής & ΑΠΑ. 
8. Δικαιολογητικά πληρωμής. 

8.1 Δικαιολογητικά προκαταβολής 

α) Αίτηση του δικαιούχου φορέα εις διπλούν (Υπ. 3), υπο¬ 
γεγραμμένη από το νόμιμο εκπρόσωπό του στην οποία θ’ 
αναγράφεται το αιτούμενο ποσό επιχορήγησης καθώς και 
αν ο δικαιούχος υποχρεούται να τηρεί τα πρωτότυπα παρα¬ 
στατικά στο αρχείο του και το καθεστώς ΦΠΑ στο οποίο 
ανήκει. 

β) Συγκεντρωτική κατάσταση δαπανών σε δύο αντίτυπα, 
σύμφωνα με το συνημμένο Υπόδειγμα 6, υπογεγραμμένη 
από το νόμιμο εκπρόσωπο του δικαιούχου φορέα, 
γ) Φορολογική και ασφαλιστική ενημερότητα του φορέα, 
δ) Αντίγραφο απόφασης του Υπουργού Γεωργίας στην 
οποία ορίζεται ο δικαιούχος της επιχορήγησης με το συ¬ 
γκεκριμένο ποσό. 

ε) Αντίγραφο της υπογραφείσας σύμβασης 
στ) Υπεύθυνη δήλωση του Ν. 1599/86 του νομίμου εκπρο¬ 
σώπου του φορέα ότι δεν επωφελείται άλλης εθνικής ή κοι¬ 
νοτικής χρηματοδότησης, για εκτέλεση παρόμοιων ενερ¬ 
γειών του προγράμματος, ούτε έχει υποβάλλει σχετική αί¬ 
τηση. 

ζ) Εγγυητική επιστολή μιας των αναγνωρισμένων τραπε¬ 
ζών της Ελλάδος ποσού δρχ που αντιστοιχεί στο 110% του 
ποσού της προκαταβολής. Σε περίπτωση που ο χρηματο¬ 
δοτούμενος φορέας είναι φορέας του Δημοσίου, δύναται 
να μην προσκομίσει την εν λόγω εγγυητική επιστολή, αλλά 
προσκομίζει απαραίτητα απόφαση ορισμού υπολόγου. 

8.2 Δικαιολογητικά τριμηνιαίων πληρωμών ή εξόφλησης 
α) Αίτηση του δικαιούχου εις διπλούν, υπογεγραμμένη 

από τον νόμιμο εκπρόσωπό του στην οποία αναγράφεται το 
αιτούμενο ποσό πληρωμής (Υπόδειγμα 4) 
β) Συγκεντρωτική κατάσταση δαπανών σε δύο αντίτυπα, 
υπογεγραμμένη από το νόμιμο εκπρόσωπο του δικαιούχου 
(Υπόδειγμα 6), στην οποία θα αναγράφονται οι δαπάνες κα¬ 
τά θέση και κατηγορία επιλέξιμης δαπάνης, (εκπεφρασμέ¬ 
νες σε εθνικό νόμισμα και ΕΥΡΩ με ισοτιμία 1 ΕΥΡΩ = 
340,75 δρχ) όπως περιγράφονται στην παράγραφο 4. 
γ) Αντίγραφο της υπογραφείσας σύμβασης 
δ) Συνολική έκθεση πεπραγμένων του φορέα σχετικά με 
την υλοποίηση του προγράμματος για το συγκεκριμένο 
χρονικό διάστημα πληρωμής, υπογεγραμμένη από το νόμι¬ 
μο εκπρόσωπό του 

ε) Πρακτικό τεχνικοοικονομικού ελέγχου της αρμόδιας 
επιτροπής τακτικού επιτόπιου ελέγχου, σύμφωνα με το 
Υπόδειγμα 5, για το υλοποιηθέν έργο του συγκεκριμένου 
διαστήματος. Σε περίπτωση που έχει πραγματοποιηθεί και 
έκτακτος δειγματοληπτικός έλεγχος υποβάλλεται και το εν 
λόγω πρακτικό του εκτάκτου ελέγχου. 

στ) Αναλυτικές καταστάσεις για κάθε κατηγορία επιλέξι¬ 
μης δαπάνης, στις οποίες θα αναφέρονταιτα συνημμένα δι- 
καιολογητικά και τα ποσά σε δρχ και ΕΥΡΩ. Τις παραπάνω 
καταστάσεις θα συνοδεύουν παραστατικά δαπανών όπως 
αυτά προβλέπεται να εκδίδονται για επιτηδευματίες από 
τον Κώδικα Φορολογικών Βιβλίων και Στοιχείων ως κατωτέ¬ 
ρω: 

• Για παροχή Υπηρεσιών: Τιμολόγια Παροχής Υπηρεσιών 
ή Αποδείξεις Παροχής Υπηρεσιών κατά περίπτωση. 

• Για αγορά υλικών, εξοπλισμού, παγίων αγαθών και πό¬ 
σης φύσεως επιλέξιμες δαπάνες: εξοφλημένα τιμολόγια - 
δελτία αποστολής, φορτωτικές και λοιπά παραστατικά που 
εκδίδονται σε επιτηδευματίες, όπως αυτά προβλέπονται 

από τον Κ.Φ.Β. & Σ. για κάθε πρόσωπο που συναλλάσσεται 
με τον δικαιούχο. 

• Γιατις δαπάνες απασχόλησης προσωπικού (μισθοί και 
ημερομίσθια): 

- αναλυτική κατάσταση μισθοδοσίας 

- απόφαση πρόσληψης του προσωπικού 

- σύμβαση πρόσληψης του προσωπικού στην οποία θ’ 
αναφέρονται αναλυτικά οι ακαθάριστες αποδοχές και οι 
κρατήσεις. 

- ακριβές φωτοαντίγραφο της κατάστασης ασφάλισης 
του Ι.Κ.Α. 

- βεβαίωση αγοράς ενσήμων Ι.Κ.Α. 

Στην κατάσταση μισθοδοσίας πρέπει να αναφέρονται όλα 
τα στοιχεία των απασχολουμένων στο πρόγραμμα, ονομα¬ 
στικός μισθός, χρόνος απασχόλησης, κρατήσεις κλπ. και να 
είναι θεωρημένα από το νόμιμο εκπρόσωπο του δικαιούχου 
φορέα. Για μισθούς και ημερομίσθια είναι δυνατόν να υπο¬ 
βάλλονται και αποδείξεις δαπανών, όπως αυτές προβλέπε- 
ται να εκδίδονται από το άρθρο 15 του Κ.Φ.Β. & Σ. Σε αυτή 
την περίπτωση πρέπει ο εργαζόμενος να απασχολείται πε- 
ριστασιακά και να λαμβάνει από την υπηρεσία του μικροπο- 
σά. 

• Για ημερήσιες αποζημιώσεις και μετακινήσεις: αναλυτι¬ 
κή κατάσταση δαπανών, απόφαση ή εντολή μετακίνησης 
και άλατα πρωτότυπα παραστατικά (εισιτήρια, διόδια, απο¬ 
δείξεις ξενοδοχείων, κλπ). 

• Για όλες τις ενέργειες για τις οποίες προβλέπεται να 
ακολουθηθούν οι διαδικασίες της δημοσίευσης και της ανά¬ 
θεσης του έργου κατόπιν διαγωνισμού, πρέπει να υποβάλ¬ 
λονται όλα τα σχετικά έγγραφα βάσει των οποίων προκύ¬ 
πτει η δημοσίευση και η ανάθεση του έργου. Οι συμβάσεις 
και τα ιδιωτικά συμφωνητικά μεταξύ του φορέα υλοποίησης 
του προγράμματος ή των δικαιούχων και των αντισυμβαλ¬ 
λομένων, πρέπει να είναι θεωρημένα από την οικεία Δ.Ο.Υ. 

• Σε περίπτωση προμήθειας υλικών - εξοπλισμού, ο δι¬ 
καιούχος φορέας υποχρεούται να τηρεί τη νομοθεσία περί 
προμηθειών, που ισχύει για κάθε φορέα και να προσκομίζει, 
εάν απαιτείται, τα σχετικά παραστατικά στο φάκελο πλη¬ 
ρωμής του. 

• Σε περιπτώσεις που προβλέπεται από τη φορολογική 
νομοθεσία παρακράτηση φόρου και χαρτοσήμου υποβάλ¬ 
λονται τα σχετικά παραστατικά απόδοσης αναλυτικά, προ- 
κειμένου να γίνει η επόμενη τριμηνιαία πληρωμή. 

ζ) Φορολογική και ασφαλιστική ενημερότητα του φορέα. 

Κάθε παραστατικό που υποβάλλεται από τους δικαιού¬ 
χους πρέπει να είναι πρωτότυπο, στο οποίο θα πρέπει να 
έχει τεθεί σφραγίδα, με μέριμνα του φορέα, ότι έχει επιδο¬ 
τηθεί στα πλαίσια του Καν. ΕΚ 1221/97, εκτός από την περί¬ 
πτωση των δικαιούχων που υποχρεούνται από τον ΚΦΒ και 
Σ νατηρούνταπρωτότυπα στο αρχείοτους. Στηντελευταία 
αυτή περίπτωση οι δικαιούχοι δηλώνουν τούτο στην αίτηση 
πληρωμής τους και προσκομίζουν στην Δ/νση Ζωικής Πα¬ 
ραγωγής & Α.Π.Α. ή ΔΗ.ΛΙ.ΖΩ. του ΟΠΕΚΕΠΕ ή στις οικείες 
Δ/νσεις Αγροτικής Ανάπτυξης το πρωτότυπο (στο οποίο θα 
πρέπει να έχει τεθεί η παραπάνω σφραγίδα) και ένα αντί¬ 
γραφο, ώστε να θεωρηθεί το αντίγραφο, με την ένδειξη 
«ακριβές αντίγραφο έκτου πρωτοτύπου». 

ΓΕΝΙΚΑ 

1. Συστήνεται μόνιμη Δευτεροβάθμια Επιτροπή εξέτασης 
ενστάσεων αποτελούμενη από: 

-τον Γεν. Διευθυντή Ζωικής Παραγωγής, με αναπληρωτή 
τον Δ/ντή Ζωικής Παραγωγής & ΑΠΑ 

- τον Γ εν. Διευθυντή του Ο.Π.Ε.Κ.Ε.Π.Ε, με αναπληρωτή 
τον Διευθυντή ΟΑΒΙΠ 

- τον Γεν. Διευθυντή της Γεν. Δ/νσης Εφαρμογών και 
Έρευνας, με αναπληρωτή τον Δ/ντή της Δ/νσης Εφαρμο¬ 
γών. 


Έργο της Επιτροπής είναι η εξέταση ενστάσεων, όπου 
προβλέπεται στις επί μέρους δράσεις του προγράμματος 
και η, μετά την υλοποίηση, αξιολόγηση και έλεγχος του 
Προγράμματος. 

Η Επιτροπή συνέρχεται όποτε παρίσταται ανάγκη, ύστε¬ 
ρα από πρόσκληση της αρμόδιας Γ εν. Δ/νσης. 

2. Τα αγορασθέντα πάγια υλικά μονίμου εξοπλισμού στα 
πλαίσια υλοποίησης της παρούσης, υποχρεωτικά φέρουν 
σε εμφανές σημείο αναπόσπαστη ειδική ετικέτα, στην 
οποία αναγράφεται ευανάγνωστα: 

«Καν. (ΕΚ) 1221/97 

Πρόγραμμα επιχορηγούμενο απάτην Ε.Ε. για τη βελτίω¬ 
ση της παραγωγής και εμπορίας μελιού/2002 - Δρά- 
στ.» 

3. Σε ότι αφορά προμήθεια εξοπλισμού, στα πλαίσια υλο¬ 
ποίησης της παρούσας, οι δικαιούχοι φορείς υποχρεούνται 
σε αγορά καινούργιου εξοπλισμού καθώς και στη διατήρη¬ 
σή του, σε κατάσταση λειτουργική, τουλάχιστον για 5 έτη 
από την προμήθειά του. Σε αντίθετη περίπτωση επιβάλλο¬ 
νται οικονομικές κυρώσεις ανάλογα με το διπλάσιο της απο- 
λεσθείσης αξίας, όπως αυτή προσδιορίζεται μετά την αφαί¬ 
ρεση των αντίστοιχων ποσών απόσβεσης. 

4. Σε περιπτώσεις συνεχιζόμενων προγραμμάτων επιχο¬ 
ρηγήσεων, που για οποιονδήποτε λόγο δεν εγκριθεί η συ¬ 
νέχισή τους από την Ευρωπαϊκή Επιτροπή, το Υπ. Γεωργίας 
δεν αναλαμβάνει υποχρέωση κάλυψης των περαιτέρω εξό¬ 
δων τους. 

5. Ο ΦΠΑ δεν αποτελεί επιλέξιμη δαπάνη παρά μόνο εάν 
δεν ανακτάται.. Σ’ αυτήν την περίπτωση απαιτείται σχετική 
βεβαίωση αρμόδιας αρχής, η οποία θα συμπεριληφθεί στην 
σχετική πρόταση του φορέα καθώς και στα δικ/κά πληρω¬ 
μής του. 

6. Σε όλες τις περιπτώσεις που ο φορέας είναι δημόσιος 
δεν απαιτείται η κατάθεση εγγυητικής επιστολής για την 
ανάληψη της προκαταβολής, απαραίτητα όμως απαιτείται 
η κατάθεση τωνχρημάτων σε άτοκο λογαριασμό, καθώς και 
η απόφαση ορισμού υπολόγου διαχείρισης των χρημάτων 
τόσο για τη διαχείριση της προκαταβολής όσο και για την 
διαχείριση των λοιπών χρημάτων 

7. Όλες οι δαπάνες του χρηματοδοτούμενου φορέα θα 
καταχωρούνται διακεκριμένα και αναλυτικά στα λογιστικά 
βιβλία ώστε ο έλεγχος να είναι εφικτός καθώς και η δια¬ 
σταύρωση των στοιχείων. 

8. Οι δαπάνες των έργων προκειμένου να ενισχυθούν με 
βάση την παρούσα, πρέπει να έχουν ολοκληρωθεί μέχρι 
31/08/02 και τα εξοφλημένα δικ/κά πληρωμής να έχουν δια- 
βιβασθεί στη Δ/νση ΔΗΛΙΖΩ του ΟΠΕΚΕΠΕ μέχρι 
15.9.2002. 

9. Οι πιστώσεις θα βαρύνουν κατά 50% τον τακτικό προϋ¬ 
πολογισμό, και κατά 50% το ΕΓΤΠΕ, Τμήμα Εγγυήσεων. 
Σχετική αναγραφή θα υπάρχει και στην κατάσταση ανα¬ 
γνώρισης - εκκαθάρισης δαπανών. 

10. Στα έντυπα των αιτήσεων και στις συμβάσεις που θα 
υπογράφονται μεταξύ των Υπηρεσιώντου Υπ. Γ εωργίας και 
των δικαιούχων, θα αναφέρεται ότι το 50% της επιχορήγη¬ 
σης ή της ενίσχυσης, προέρχεται από Κοινοτικούς πόρους. 

11. Οι Δ/νσεις Ζωικής Παραγωγής & ΑΠΑ και ΔΗ.ΛΙ.ΖΩ 
του ΟΠΕΚΕΠΕ καθώς και οι αναφερόμενες στην παρούσα 
υπηρεσίες, παρέχουν στους δικαιούχους φορείς κάθε πλη¬ 
ροφορία για την υλοποίηση της παρούσας, σχετικά με τα 
θέματα αρμοδιότητάς τους. 

12. Το συνημμένο παράρτημα Υποδειγμάτων αποτελεί 
αναπόσπαστο μέρος της παρούσας 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 4 Μαρτίου 2002 

Ο ΥΠΟΥΡΓΟΣ 

Γ. ΔΡΥΣ 

Παράρτημα Υποδειγμάτων 
Υπ. 1: Αίτηση για έγκριση προγράμματος 

Υπ. 2: Κατάσταση προβλεπομένων δαπανών για την περίοδο 1.9.2001 -31.8.2002 

Υπ. 3: Αίτηση για πληρωμή προκαταβολής 

Υπ. 4: Αίτηση για τριμηνιαία πληρωμή ή εξόφληση 

Υπ. 5: Πρακτικό τεχνικού - οικονομικού ελέγχου 

Υπ. 6: Συγκεντρωτική κατάσταση δαπανών για την περίοδο 1.9.2001 - 31.8.2002 


ΥΠΟΔΕΙΓΜΑ 1 


Φορέας 


Όνομα Υπευθύνου 

Θέση: . 

Τηλέφωνο:. 

ΡΑΧ:. 


Ημερομηνία: . 

Α.Π. 

Προς: Υπουργείο Γεωργίας 

Δ/νση Ζωικής Παραγωγής & ΑΠΑ 
Τμ, Μελισσοκομίας, Καπνοκοπτηρίου 6 
Αθήνα, Τ.Κ. 10176 


Καν. 1221/97 

- Πρόγραμμα βελτίωσης της παραγωγής και εμπορίας μελιού έτους 2002 

Αίτηση 

Για ένκοιση νέου ερευνητικού προνοάυυατοο 
Δράση: ΙΙΙ.Α.: Μελέτη και καταγραφή της μελισσοκομικής χλωρίδας 


1. Τίτλος προγράμματος: 


2. Διάρκεια προγράμματος:.έτη 

3. Συνεργάτες: (ονομαστικά). 


4. Συνεργαζόμενα Ιδρύματα: 


5. Σκοπός και στόχοι του προτεινόμενου προγράμματος 


6. Αναμενόμενα οφέλη 


7. Μεθοδολογία (Τρόποι, μέθοδοι και τυχόν πειραματικό σχέδιο. Δικαιολογήστε τις επιλογές) 


8. Βιβλιογραφία:(Παρατίθεται η σχετική βιβλιογραφία που αναφέρεται στη σύντομη περιγραφή του 
προγράμματος και στη μεθοδολογία) 


9. Χρονοδιάγραμμα, έναρξη - λήξη, φάσεις (Περιγράψτε τις φάσεις του Προγράμματος - εφόσον υπάρχουν 
περισσότερες από μία - καθορίζοντας τον απαιτούμενο χρόνο για κάθε φάση) 

10. Προϋπολογισμός 

α)Δαπάνες προσωπικού (αμοιβές, οδοιπορικά και εκτός έδρας αποζημιώσεις) 

Αναφέρατε το μόνιμο και χωριστά το έκτακτο προσωπικό που θα χρειαστεί, το χρόνο απασχόλησης και τις 
σχετικές δαπάνες) 

β)Υλικά, προμήθειες και λοιπά αναλώσιμα 

γ)Όργανα, εξοπλισμός (Αναφέρατε τα ήδη υπάρχοντα που θα χρησιμοποιηθούν και χωριστά τα απαραίτητα 
να αγοραστούν, με τα σχετικά ποσά) 

δ)Δαπάνες για υπηρεσίες εμπειρογνωμόνων, επιστημονικών συνεργατών κλπ 
ε)Απρόβλεπτα έξοδα (μέχρι 5% της συνολικά προυπολογισθείσας δαπάνης και μέχρι συνολικού ύψους 
500.000 δρχ) 

11. Λοιπές παρατηρήσεις (αν υπάρχουν και δεν αναφέρθηκαν παραπάνω) 


Ο Νόμιμος εκπρόσωπος 


(υπογραφή και σφραγίδα) 


Συνημυένα: 

1. Προγραμματισμός ερευνητικών εργασιών μέχρι 31/8/01 

2. Αναλυτική κατάσταση προβλεπομένων δαπανών για το διάστημα μέχρι 31/8/01 (Υπόδειγμα 2) 

3. Απόφαση του φορέα για τον ορισμό Υπευθύνου του έργου και αποδοχής των όρων και προϋποθέσεων 
της επιχορήγησης 

4. Υπεύθυνη δήλωση του Ν. 1599/86 ότι η συγκεκριμένη δράση δεν ενισχύεται από άλλη πηγή 

5. Βιογραφικά σημειώματα υπευθύνου και συνεργατών 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


4445 


ΥΠΟΔΕΙΓΜΑ 2 


Φορέας 


Όνομα Υπευθύνου 

Θέση: . 

Τηλέφωνο:. 

ΡΑΧ:. 


Δράση ΙΙΙ.Α 


Ημερομηνία: 

Α.Π. 

Προς: Υπουργείο Γεωργίας 

Δ/νση Ζωικής Παραγωγής & ΑΠΑ 
Τμήμα Μελισσοκομίας, 
Καπνοκοπτηρίου 6, Αθήνα, Τ.Κ. 10176 


Κατάσταση προβλεπομένων δαπανών 
για την περίοδο 1/9/2001 - 31/8/2002 



Ποσό 


Δρχ. 

ΕΥΡΩ 

α) Αμοιβές Προσωπικού 



- υόνιυο Προσωπικό (.άτομα X.δρχ./μήνα ) 



- έκτακτο Προσωπικό (.άτομα X.δρχ./μήνα ) 






β) Οδοιποοικά & εκτός έδοας αποζημιώσεις 



-του υονίυου Προσωπικού 



- του εκτάκτου Προσωπικού 



- των ευπειοοννωμόνων, επιστημονικών συνεργατών κλπ 






ν) Τρέχουσες δαπάνες 



- υλικά (αναλυτικά) 



-προμήθειες (αναλυτικά) 



- λοιπά αναλώσιμα (αναλυτικά) 






δ) Δαπάνες νια εξοπλισμό 



-όρνανα (αναλυτικά) 



-εξοπλισμός (αναλυτικά) 



-κατασκευές (αναλυτικά) 






ε) Δαπάνες νια υπηοεσίες εμπειροννωμόνων 



-(ονομαστικά) 



» 



» 






στ) Απρόβλεπτα έξοδα (μέχρι 5% του συνόλου και μέχρι 



500.000 δρχ) 






Σύνολο 




Ο Νόμιμος εκπρόσωπος 


(Υπογραφή - σφραγίδα) 

ΥΠΟΔΕΙΓΜΑ 3 


Φορέας 


Όνομα Υπευθύνου 

Θέση: . 

Τηλέφωνο:. 

ΡΑΧ:. 


Ημερομηνία: 

Α.Π. 

Προς: ΟΠΕΚΕΠΕ 
Αχαρνών 241 
Δ/νση ΔΗΛΙΖΩ 
Τμήμα III 

Κοιν.: Δ/νση Ζωικής Παραγωγής & ΑΠΑ 
(μαζί με τα αρ. 1,3,4,5 συνημμένα 
δικαιολογητικά χωρίς τα 
παραστατικά δαπανών) 


Δράση ΙΙΙ.Α 

ΑΙΤΗΣΗ 

Στα πλαίσια εφαρμογής της αρ. 399340/5737/21-9-01 ΚΥΑ και της αρ . 

Απόφασης του Υπ, Γεωργίας για την υλοποίηση του Προγράμματος βελτίωσης της Παραγωγής και εμπορίας 
μελιού έτους 2002, σας υποβάλλουμε τα Δικαιολογητικά χορήγησης προκαταβολής πραγματοποιηθεισών 
δαπανών και παρακαλούμε να μας καταβάλετε το ποσό των Δρχ. 

Ο Φορέας υποχρεούται να τηρεί τα πρωτότυπα παραστατικά στο αρχείο του ΝΑΙ □ ΟΧΙ □ 

Ο Φορέας ανήκει σε καθεστώς ΦΠΑ . 


Ο Νόμιμος Εκπρόσωπος 


(Υπογραφή - σφραγίδα) 


Συνημμένα: 

1) Συγκεντρωτική κατάσταση δαπανών (Υπ.6) 

2) Αντίγραφο Σύμβασης 

3) Συνολική έκθεση πεπραγμένων 

4) Φορολογική και ασφαλιστική ενημερότητα 

5) . Υπεύθυνη δήλωση Ν. 1599/86 του φορέα ότι δεν επωφελείται άλλης 

εθνικής ή κοινοτικής χρηματοδότησης ή δεν έχει υποβάλλει σχετική αίτηση 

ΥΠΟΔΕΙΓΜΑ 4 


Ημερομηνία . 
Αριθμ. Πρωτ. 


Προς: ΟΠΕΚΕΠΕ 

. Δ/νση ΔΗΛ1ΖΩ 

. Τμήμα III 

. Αχαρνών241 

Κοιν.: Δ/νση Ζ.Π. & ΑΠΑ 

(μαζί με τα αρ. 1,3,4,5 
συνημμένα 

δικαιολογητικά χωρίς τα 
παραστατικά δαπανών) 

ΑΙΤΗΣΗ 


Στα πλαίσια εφαρμογής της αριθμ. 399340/5737/21-9-01 ΚΥΑ και της αριθμ. 

Απόφασης του Υπ. Γεωργίας για την υλοποίηση του προγράμματος βελτίωσης της παραγωγής και 
εμπορίας μελιού έτους 2002, σας υποβάλλουμε τα δικαιολογητικά πληρωμής πραγματοποιηθεισών 

δαπανών από.έως.και παρακαλούμε να μας καταβάλετε το ποσό των 

.δρχ. 

Ο Φορέας υποχρεούται να τηρεί τα πρωτότυπα παραστατικά στο αρχείο του ΝΑΙ □ ΟΧΙ □ 

Ο φορέας ανήκει σε καθεστώς ΦΠΑ . 


Φορέας . 

Ταχ. Δ/νση. 

Ονοματεπώνυμο υπευθύνου 

Ρβχ. 

Τηλέφωνο. 


Συνημμένα: 1. Συγκεντρωτική κατάσταση δαπανών (Υπ. 6) 

2. Αντίγραφο απόφασης Υπουργού Γεωργίας όπου ορίζεται η επιχορήγηση 
με το συγκεκριμένο ποσό 

3. Αντίγραφο σύμβασης μεταξύ ΟΠΕΚΕΠΕ, Υπ: Γεωργίας και δικαιούχου φορέα 

4. Έκθεση πεπραγμένων φορέα υπογεγραμμένη από το νόμιμο εκπρόσωπό του 

5. Πρακτικό τεχνικού και οικονομικού ελέγχου (Υπόδ. 5) 

6. Υπεύθυνη δήλωση Ν.1599/86 του φορέα ότι δεν επωφελείται άλλης 
εθνικής ή κοινοτικής χρηματοδότησης ή δεν έχει υποβάλλει σχετική αίτηση 

7. Φορολογική και ασφαλιστική ενημερότητα 

8. Αναλυτικές καταστάσεις δαπανών 


Ο νόμιμος εκπρόσωπος του φορέα 


(υπογραφή - σφραγίδα) 

ΥΠΟΔΕΙΓΜΑ 5 

ΠΡΑΚΤΙΚΟ ΤΕΧΝΙΚΟΥ - ΟΙΚΟΝΟΜΙΚΟΥ ΕΛΕΓΧΟΥ 

Σήμερα την.οι κάτωθι υπογεγραμμένοι 

1 . 

2 . 

3. 

που αποτελούμε Επιτροπή Ελέγχου σύμφωνα με την αρ.Απόφαση Υπ. 

Γεωργίας για τη Δράση ΙΙΙ.Α (Μελέτη και καταγραφή της μελισσοκομικής χλωρίδας) του 
Προγράμματος βελτίωσης της παραγωγής και εμπορίας του μελιού έτους 2002 
πραγματοποιήσαμε επιτόπιο τεχνικό και οικονομικό έλεγχο στην έδρα του δικαιούχου 


που βρίσκεται. 

και βεβαιώνουμε τα κατωτέρω: 

α) Για το χρονικό διάστημα από . έως . ο Φορέας 

απασχόλησε προσωπικό.ατόμων (ερευνητές, τεχνικό και βοηθητικό προσωπικό), 

σύμφωνα με τις υπογραφείσες συμβάσεις εργασίας ως εξής: 

1 )... 

2 ). 

3 ). 

β) Για όλες τις επιλέξιμες δαπάνες για την υλοποίηση του Προγράμματος (υλικά, προμήθειες, 
απαραίτητα όργανα, εξοπλισμός και κατασκευές πέραν της βασικής υποδομής) έχουν εκδοθεί 
εξοφλημένα τιμολόγια και όλα τα απαιτούμενα λοιπά παραστατικά ως εξής: 


ΕΙΔΟΣ ΕΠΙΛΕΞΙΜΗΣ 
ΔΑΠΑΝΗΣ 

ΕΚΔΟΤΗΣ 

ΠΑΡΑΣΤΑΤΙΚΟΥ 

ΑΡΙΘΜΟΣ 

ΠΑΡΑΣΤΑΤΙΚΟΥ 

ΠΟΣΟΝ 

ΔΡΧ 

ΠΟΣΟΝ 

ΕΙΙΗΟ 







γ) Για τις Υπηρεσίες εμπειρογνωμόνων, επιστημονικών συνεργατών σύμφωνα με τις 
υπογραφείσες συμβάσεις έργου ή δελτία παροχής υπηρεσιών ως εξής: 


Όλες οι παραπάνω ενέργειες και προμήθειες πραγματοποιήθηκαν σύμφωνα με τις αριθμ. 
.Αποφάσεις Υπ. Γεωργίας. 

Παρατηρήσεις 


0 Νόμιμος Εκπρόσωπος του Φορέα Η Επιτροπή 

1 . 

2 . 

3. 











ΥΠΟΔΕΙΓΜΑ 6 

Υπογραφή: 

Ονοματεπώνυμο: 



















